title: Regolament ta’ Implimentazzjoni tal-Kummissjoni (UE) 2020/736 tat-2 ta’ Ġunju 2020 li jemenda r-Regolament (KE) Nru 474/2006 fir-rigward tal-lista ta’ kumpaniji tal-ajru li huma pprojbiti milli joperaw jew li huma soġġetti għal restrizzjonijiet operattivi fl-Unjoni (Test b’rilevanza għaż-ŻEE)

text:
                  3.6.2020

                  MT

                  Il-Ġurnal Uffiċjali tal-Unjoni Ewropea

                  L 172/7

         REGOLAMENT TA’ IMPLIMENTAZZJONI TAL-KUMMISSJONI (UE) 2020/736
         tat-2 ta’ Ġunju 2020
         li jemenda r-Regolament (KE) Nru 474/2006 fir-rigward tal-lista ta’ kumpaniji tal-ajru li huma pprojbiti milli joperaw jew li huma soġġetti għal restrizzjonijiet operattivi fl-Unjoni
         (Test b’rilevanza għaż-ŻEE)
         IL-KUMMISSJONI EWROPEA
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 2111/2005 tal-Parlament Ewropew u tal-Kunsill tal-14 ta’ Diċembru 2005 dwar l-istabbiliment ta’ lista Komunitarja ta’ kumpaniji tal-ajru li huma soġġetti għal projbizzjoni ta’ operar fil-Komunità u li jinforma lill-passiġġieri tat-trasport bl-ajru dwar l-identità tal-kumpanija tal-ajru li topera, u li jħassar l-Artikolu 9 tad-Direttiva 2004/36/KE (1), u b’mod partikolari l-Artikolu 4(2) tiegħu,
         Billi:

                     (1)

                     Ir-Regolament tal-Kummissjoni (KE) Nru 474/2006 (2) jistabbilixxi l-lista ta’ kumpaniji tal-ajru li huma soġġetti għal projbizzjoni fuq l-operat fl-Unjoni.

                     (2)

                     Skont l-Artikolu 4(3) tar-Regolament (KE) Nru 2111/2005, ċerti Stati Membri u l-Aġenzija tal-Unjoni Ewropea għas-Sikurezza tal-Avjazzjoni (“l-Aġenzija”) għaddew lill-Kummissjoni informazzjoni li hija rilevanti għall-aġġornament ta’ dik il-lista. Pajjiżi terzi u organizzazzjonijiet internazzjonali pprovdew ukoll informazzjoni rilevanti. Jenħtieġ li l-lista tiġi aġġornata abbażi tal-informazzjoni pprovduta.

                     (3)

                     Il-Kummissjoni infurmat lill-kumpaniji tal-ajru kollha kkonċernati, direttament jew permezz tal-awtoritajiet responsabbli għas-sorveljanza regolatorja tagħhom, dwar il-fatti u l-kunsiderazzjonijiet essenzjali li jiffurmaw il-bażi tad-deċiżjoni li timponilhom projbizzjoni fuq l-operat fl-Unjoni jew li timmodifika l-kundizzjonijiet ta’ projbizzjoni fuq l-operat imposta fuq kumpanija tal-ajru li tkun inkluża fil-lista fl-Annessi A jew B tar-Regolament (KE) Nru 474/2006.

                     (4)

                     Il-Kummissjoni tat l-opportunità lill-kumpaniji tal-ajru kkonċernati biex jikkonsultaw id-dokumentazzjoni rilevanti kollha, biex jissottomettu kummenti bil-miktub u biex jagħmlu preżentazzjoni orali lill-Kummissjoni u lill-Kumitat stabbilit bir-Regolament (KE) Nru 2111/2005 (il-“Kumitat għas-Sikurezza tal-Ajru tal-UE”).

                     (5)

                     Il-Kummissjoni infurmat lill-Kumitat għas-Sikurezza tal-Ajru tal-UE dwar il-konsultazzjonijiet konġunti li għaddejjin, fil-qafas tar-Regolament (KE) Nru 2111/2005 u r-Regolament tal-Kummissjoni (KE) Nru 473/2006 (3), mal-awtoritajiet kompetenti u mal-kumpaniji tal-ajru tal-Armenja, tal-Kongo (Brazzaville), tar-Repubblika Demokratika tal-Kongo, tar-Repubblika Dominicana, tal-Guinea Ekwatorjali, tal-Każakistan, tal-Kirgiżistan, tal-Libja, tan-Nepal u tas-Sierra Leone. Il-Kummissjoni infurmat ukoll lill-Kumitat għas-Sikurezza tal-Ajru tal-UE dwar is-sitwazzjoni tal-avjazzjoni ċivili fl-Angola, fil-Belarussja, fl-Indoneżja, fin-Niġerja u fir-Russja.

                     (6)

                     L-Aġenzija infurmat lill-Kummissjoni u lill-Kumitat għas-Sikurezza tal-Ajru tal-UE dwar il-valutazzjonijiet tekniċi mwettqa għall-evalwazzjoni inizjali u l-monitoraġġ kontinwu tal-awtorizzazzjonijiet minn Operaturi ta’ Pajjiżi Terzi (“TCO”), maħruġa skont id-dispożizzjonijiet tar-Regolament tal-Kummissjoni (UE) Nru 452/2014 (4).

                     (7)

                     L-Aġenzija infurmat ukoll lill-Kummissjoni u lill-Kumitat għas-Sikurezza tal-Ajru tal-UE dwar ir-riżultati tal-analiżi tal-ispezzjonijiet fir-rampa li twettqu fil-kuntest tal-programm tal-Valutazzjoni tas-Sikurezza tal-Inġenji tal-Ajru Barranin (“SAFA”), f’konformità mar-Regolament tal-Kummissjoni (UE) Nru 965/2012 (5).

                     (8)

                     Barra minn hekk, l-Aġenzija infurmat lill-Kummissjoni u lill-Kumitat għas-Sikurezza tal-Ajru tal-UE dwar il-proġetti ta’ assistenza teknika li saru fil-pajjiżi terzi milqutin minn projbizzjoni fuq l-operat skont ir-Regolament (KE) Nru 474/2006. Ukoll, l-Aġenzija pprovdiet informazzjoni dwar il-pjanijiet u t-talbiet għal aktar assistenza teknika u kooperazzjoni biex tittejjeb il-kapaċità amministrattiva u teknika tal-awtoritajiet tal-avjazzjoni ċivili fil-pajjiżi terzi, bil-għan li dawn ikunu megħjuna jsolvu n-nuqqasijiet ta’ konformità mal-istandards internazzjonali tas-sikurezza tal-avjazzjoni ċivili applikabbli. L-Istati Membri ġew mistiedna jirrispondu għal tali talbiet fuq bażi bilaterali, b’koordinazzjoni mal-Kummissjoni u mal-Aġenzija. F’dak ir-rigward, il-Kummissjoni saħqet mill-ġdid fuq is-siwi tal-għoti ta’ informazzjoni lill-komunità internazzjonali tal-avjazzjoni, b’mod partikolari permezz tal-għodda ta’ Sħubija tal-Assistenza għall-Implimentazzjoni tas-Sikurezza fl-Avjazzjoni tal-Organizzazzjoni tal-Avjazzjoni Ċivili Internazzjonali (ICAO), dwar l-assistenza teknika lil pajjiżi terzi pprovduta mill-Unjoni u mill-Istati Membri sabiex tittejjeb is-sikurezza tal-avjazzjoni mad-dinja kollha.

                     (9)

                     Il-Eurocontrol ipprovdiet lill-Kummissjoni u lill-Kumitat għas-Sikurezza tal-Ajru tal-UE b’aġġornament dwar l-istatus tal-funzjoni ta’ allarm tas-SAFA u tat-TCO, u bi statistika attwali għall-messaġġi ta’ allert għall-kumpaniji tal-ajru pprojbiti.

            Il-kumpaniji tal-ajru tal-Unjoni

                     (10)

                     Wara l-analiżi mill-Aġenzija tal-informazzjoni li ħarġet mill-ispezzjonijiet fir-rampa li twettqu fuq l-inġenji tal-ajru tal-kumpaniji tal-ajru tal-Unjoni u mill-ispezzjonijiet ta’ standardizzazzjoni li twettqu mill-Aġenzija, kif ukoll minn spezzjonijiet u minn awditjar speċifiċi li twettqu mill-awtoritajiet nazzjonali tal-avjazzjoni, diversi Stati Membri ħadu ċerti miżuri ta’ infurzar u infurmaw lill-Kummissjoni u lill-Kumitat għas-Sikurezza tal-Ajru tal-UE dwar dawk il-miżuri.

                     (11)

                     L-Istati Membri tennew li huma lesti jaġixxu kif meħtieġ f’każ li l-informazzjoni rilevanti dwar is-sikurezza tkun tindika li jkun hemm riskji imminenti għas-sikurezza minħabba nuqqas ta’ konformità min-naħa tal-kumpaniji tal-ajru tal-Unjoni mal-istandards internazzjonali rilevanti tas-sikurezza. F’dan ir-rigward Il-Bulgarija infurmat lill-Kummissjoni u lill-Kumitat għas-Sikurezza tal-Ajru tal-UE dwar l-azzjonijiet li kienet ħadet fir-rigward tal-kumpaniji tal-ajru ċċertifikati fil-Bulgarija.

            Il-kumpaniji tal-ajru mill-Armenja

                     (12)

                     Qatt ma ġew inklużi kumpaniji tal-ajru mill-Armenja fl-Anness A jew B tar-Regolament (KE) Nru 474/2006.

                     (13)

                     F’Ottubru 2019, il-Kummissjoni infurmat lill-Kumitat tal-Avjazzjoni Ċivili tal-Armenja (“CAC”) dwar ċertu tħassib fir-rigward tas-sikurezza tal-kumpaniji tal-ajru ċċertifikati mis-CAC.

                     (14)

                     Wara li s-CAC deher quddiem il-Kumitat għas-Sikurezza tal-Ajru tal-UE f’Novembru 2019, mit-3 sas-7 ta’ Frar 2020 saret żjara minn esperti mill-Kummissjoni, mill-Aġenzija u mill-Istati Membri (“it-tim ta’ valutazzjoni”) fl-Armenja - fl-uffiċċji tas-CAC u fl-uffiċċji taż-żewġ kumpaniji tal-ajru ċċertifikati fl-Armenja, jiġifieri Aircompany Armenia u Armenia Airways.

                     (15)

                     Mir-rapport dwar iż-żjara ta’ valutazzjoni, joħroġ biċ-ċar li s-CAC għandu dgħufija sistemika fir-rigward tal-ġestjoni tal-persunal, kif jidher min-nuqqas ta’ proċeduri biex jiġu ddeterminati l-bżonnijiet tar-riżorsi umani, min-nuqqas ta’ proċeduri u ta’ metodoloġija biex jiġu ddeterminati r-rekwiżiti għat-taħriġ tal-persunal, kif ukoll mill-implimentazzjoni effettiva tagħhom u min-nuqqas ta’ deskrizzjonijiet tal-impjiegi dokumentati għal diversi funzjonijiet tas-CAC okkupati kif ukoll oħrajn maħruġa b’kuntratt.

                     (16)

                     Fir-rigward speċifiku tat-taħriġ tal-persunal, ir-rapport dwar iż-żjara ta’ valutazzjoni jinnota s-serjetà tan-nuqqasijiet identifikati f’termini tal-kapaċità effettiva tas-CAC li jwettaq kif suppost il-proċess ta’ ċertifikazzjoni u s-sorveljanza tal-kumpaniji tal-ajru ċċertifikati fl-Armenja.

                     (17)

                     Barra minn hekk, huwa ċar mir-rapport dwar iż-żjara ta’ valutazzjoni li s-CAC m’għandux il-funzjoni ta’ mmaniġġar tal-kwalità meħtieġa għas-sorveljanza tal-amministrazzjoni u t-traspożizzjoni tar-rekwiżiti legali, regolatorji u tekniċi fi struttura organizzazzjonali u proċessi ta’ negozju effettivi.

                     (18)

                     Fir-rigward speċifiku tad-Dipartiment tal-Operazzjonijiet tat-Titjiriet tas-CAC, ir-rapport dwar iż-żjara ta’ valutazzjoni jinnota n-nuqqas ta’ sistema strutturata għall-ġestjoni tad-dokumenti li permezz tagħha tkun tista’ tiġi żgurata t-traċċabilità taċ-ċertifikazzjoni. B’konsegwenza ta’ dan, is-CAC ma setax jipprovdi l-evidenza mitluba tal-attivitajiet imwettqa bħala parti miċ-ċertifikazzjoni inizjali taċ-Ċertifikat tal-Operatur tal-Ajru (“AOC”) tal-kumpaniji tal-ajru ċċertifikati minnha.

                     (19)

                     Fir-rigward speċifiku tad-Dipartiment tal-Ajrunavigabbiltà tas-CAC, ir-rapport dwar iż-żjara ta’ valutazzjoni nnota l-eżistenza ta’ pjan għas-sorveljanza tal-organizzazzjonijiet tal-ajrunavigabbiltà kontinwa tal-kumpaniji tal-ajru u tal-organizzazzjonijiet ta’ manutenzjoni approvati ċċertifikati minnha.

                     (20)

                     Ir-rapport dwar iż-żjara ta’ valutazzjoni jinnota wkoll evidenza ta’ sorveljanza ineffikaċi peress li ż-żjara tal-kumpaniji tal-ajru identifikat diversi kwistjonijiet fl-impriżi li kellhom jiġu identifikati mis-CAC bħala parti mill-obbligi ta’ sorveljanza tiegħu.

                     (21)

                     Abbażi tal-eżitu taż-żjara ta’ valutazzjoni fuq il-post mill-Unjoni, il-Kummissjoni stiednet lis-CAC għal seduta ta’ smigħ quddiem il-Kumitat għas-Sikurezza tal-Ajru tal-UE fit-12 ta’ Mejju 2020. F’din l-okkażjoni, il-Kumitat għas-Sikurezza tal-Ajru tal-UE sema’ wkoll il-kumpaniji tal-ajru Aircompany Armenia, Atlantis Armenian Airlines, Atlantis European Airways, Armenia Airways, Armenian Helicopters, u Skyball.

                     (22)

                     Fis-seduta ta’ smigħ, is-CAC informa lill-Kumitat għas-Sikurezza tal-Ajru tal-UE dwar il-miżuri għat-titjib tas-sikurezza li ddaħħlu fis-seħħ minn meta kien deher quddiem il-Kumitat għas-Sikurezza tal-Ajru tal-UE f’Novembru 2019, u enfasizza l-impenn tiegħu li jsegwi dawn l-isforzi, u oħrajn bħalhom, biex ikompli jtejjeb is-sorveljanza tas-sikurezza fl-Armenja. Issemma b’mod partikolari l-appoġġ li ta l-Gvern tal-Armenja lis-CAC f’dan ir-rigward. Barra minn hekk, matul is-seduta ġew enfasizzati l-isforzi estensivi li saru biex jippermettu l-assistenza teknika u l-kooperazzjoni ma’ Stati oħra u organizzazzjonijiet internazzjonali.

                     (23)

                     Fir-rigward tal-osservazzjonijiet li ssemmew fir-rapport dwar iż-żjara ta’ valutazzjoni, is-CAC ipprovda dettalji dwar il-miżuri li ttieħdu wara ż-żjara ta’ valutazzjoni fuq il-post mill-Unjoni fir-rigward tal-istruttura organizzattiva tas-CAC. Issemmew speċifikament il-miżuri marbuta mat-titjib tal-ġestjoni tal-persunal, it-titjib fir-rigward tad-Dipartiment tal-Operazzjonijiet tat-Titjiriet tas-CAC u l-proċess taċ-ċertifikazzjoni tiegħu, kif ukoll it-taħriġ tal-ispetturi tas-CAC. Barra minn hekk, is-CAC ipprovda dettalji fir-rigward tal-isforzi li qed isiru għall-iżvilupp ta’ Manwal ta’ Ġestjoni Integrata u ta’ Sistema interna għall-Ġestjoni Elettronika tad-Dokumenti.

                     (24)

                     Il-Kumitat għas-Sikurezza tal-Ajru tal-UE ġie mitlub biex jinnota b’mod partikolari l-isforzi li qed isiru biex, b’kooperazzjoni mal-Kummissjoni u mal-Istati Membri tal-UE, tinbeda ċertifikazzjoni mill-ġdid tal-kumpaniji tal-ajru kollha ċċertifikati fl-Armenja, flimkien mal-appoġġ rilevanti għat-taħriġ fuq il-post għall-persunal kollu tagħha.

                     (25)

                     Barra minn hekk, is-CAC enfasizza r-riżultati tal-isforzi li saru biex jiġu revokati l-AOCs ta’ kumpaniji tal-ajru ċċertifikati fl-Armenja li ma għadhomx jitqiesu konformi mal-istandards internazzjonali tas-sikurezza tal-avjazzjoni.

                     (26)

                     Il-Kummissjoni u l-Kumitat għas-Sikurezza tal-Ajru tal-UE jirrikonoxxu li s-sitwazzjoni attwali hija r-riżultat ta’ perjodu twil ta’ ineffiċjenza u negliġenza. Ukoll, il-Kummissjoni u l-Kumitat tal-UE għas-Sikurezza tal-Ajru jirrikonoxxu l-isforzi li saru, u jħeġġu lis-CAC jissokta b’dawk l-isforzi. They note the importance of the Armenian government’s commitment in this regard, and equally conveyed commitment to support and cooperate with CAC with its efforts. Il-Kummissjoni u l-Kumitat għas-Sikurezza tal-Ajru tal-UE jinnotaw b’mod pożittiv il-kapaċità u l-impenn personali tal-President tas-CAC fl-insegwiment ta’ dawn l-isforzi.

                     (27)

                     Madankollu, abbażi tal-evidenza kollha disponibbli, inkluż dik li nġabret miż-żjara ta’ valutazzjoni fuq il-post mill-Unjoni, ġie konkluż li l-kapaċitajiet tas-CAC biex jissorvelja l-attivitajiet tal-avjazzjoni fl-Armenja mhumiex biżżejjed u li ma jikkonformawx mal-istandards internazzjonali minimi tas-sikurezza applikabbli. Se jkun meħtieġ titjib ulterjuri sinifikanti tal-kapaċitajiet tas-CAC biex jiġu indirizzati n-nuqqasijiet attwali tas-sikurezza. Attwalment, minħabba n-nuqqasijiet sinifikanti identifikati fil-livell tal-ġestjoni tal-persunal, tat-taħriġ tal-istaff, tal-funzjoni tal-immaniġġar tal-kwalità, flimkien mal-attivitajiet ta’ ċertifikazzjoni inadegwati u s-sorveljanza ineffettiva tal-kumpaniji tal-ajru, intwera li s-CAC m’għandux il-kapaċità meħtieġa biex jimplimenta l-istandards internazzjonali tas-sikurezza rilevanti, u l-kapaċità ta’ sorveljanza tiegħu ma tistax tiżgura li l-operazzjonijiet tal-kumpaniji tal-ajru li ċċertifika jitwettqu kontinwament f’konformità mal-istandards internazzjonali tas-sikurezza rilevanti.

                     (28)

                        Aircompany Armenia, topera flotta ta’ żewġ ajruplani tat-tip Boeing B737. Skont l-istqarrija tal-kumpanija, hija marbuta mill-qrib ma’ Georgian Airways, kumpanija tal-ajru ċċertifikata fil-Georgia, li magħha l-Aircompany Armenia stabbilixxiet arranġamenti amministrattivi u operattivi b’saħħithom. F’dan ir-rigward iż-żjara ta’ valutazzjoni fuq il-post tal-Unjoni sabet li t-taħriġ tal-bdoti tal-Aircompany Armenia kien sar skont il-proċeduri tal-Georgian Airways minflok skont il-proċeduri tagħha.

                     (29)

                     Iż-żjara ta’ valutazzjoni fuq il-post mill-Unjoni sabet li l-Aircompany Armenia għandha persunal infurmat b’sistemi u manwali fis-seħħ biex imexxu l-operazzjonijiet varji. Il-maġġoranza tal-kwistjonijiet jew tan-nuqqasijiet identifikati matul iż-żjara kienu marbuta maċ-ċarezza tal-proċeduri u l-kontroll fuq l-attivitajiet maħruġa b’kuntratt, li jitwettqu l-aktar mill-Georgian Airways.

                     (30)

                     Madankollu, huwa ċar li s-sistema ta’ monitoraġġ tal-konformità ta’ Aircompany Armenia jeħtieġ li tkompli tiġi żviluppata biex tiġi żgurata l-identifikazzjoni tan-nuqqas ta’ konformità mar-regolamenti nazzjonali u mad-dispożizzjonijiet tal-manwal tal-operazzjonijiet approvat, inkluż fir-rigward tas-sistema taż-żamma tar-rekords.

                     (31)

                     Matul is-seduta ta’ smigħ quddiem il-Kumitat għas-Sikurezza tal-Ajru tal-UE, Aircompany Armenia tat dettalji fir-rigward tal-miżuri li ttieħdu biex jiġu indirizzati l-osservazzjonijiet u r-rakkomandazzjonijiet taż-żjara ta’ valutazzjoni fuq il-post mill-Unjoni, u ddikjarat li sitta mis-seba’ osservazzjonijiet ġew indirizzati. Madankollu, ma ngħatat l-ebda evidenza f’dan ir-rigward.

                     (32)

                        Atlantis Armenian Airlines, hija kumpanija tal-ajru Armena li topera inġenju tal-ajru wieħed tat-tip Let L-410. Matul is-seduta, il-kumpanija tal-ajru tat ħarsa ġenerali tal-kumpanija, inklużi r-riżorsi disponibbli, il-pjan ta’ żvilupp tal-flotta tagħha, is-Sistema ta’ Ġestjoni tas-Sikurezza (“SMS”), u l-Programm ta’ Monitoraġġ tad-Data tat-Titjir tagħha.

                     (33)

                        Atlantis European Airways topera flotta ta’ tliet inġenji tat-tip Airbus A320. Matul is-seduta, il-kumpanija tal-ajru ppreżentat il-missjoni tal-kumpanija, l-istruttura organizzazzjonali tagħha, il-pjan ta’ taħriġ għall-persunal tagħha u r-riżultati tas-SAFA għall-aħħar sena. Barra minn hekk, ġiet ipprovduta informazzjoni dwar ir-riżultati tal-awditu tat-TCO tal-kumpanija tal-ajru mill-EASA.

                     (34)

                        Armenia Airways hija kumpanija tal-ajru ċċertifikata Armena, bi flotta ta’ inġenju tal-ajru wieħed tat-tip British Aerospace Bae-146-300.

                     (35)

                     Matul iż-żjara ta’ valutazzjoni fuq il-post mill-Unjoni, it-tim ta’ valutazzjoni identifika diversi nuqqasijiet li jeħtieġu attenzjoni immedjata, b’mod partikolari rigward ir-reġistrazzjoni u t-traċċar tal-awditi u tas-sejbiet tal-awditjar. It-tim ta’ valutazzjoni sab ukoll evidenza tal-ineffettività tas-Sistema ta’ Mmaniġjar tal-Kwalità, u fid-dawl tal-pjanijiet ta’ żvilupp tal-Armenia Airways, jenħtieġ li jsiru sforzi biex tiġi stabbilita sistema ta’ monitoraġġ tal-konformità kompletament funzjonali biex jiġi identifikat kwalunkwe nuqqas li jista’ jaffettwa l-operazzjonijiet u biex tiġi żgurata konformità mal-manwal tal-operazzjonijiet approvat. Jenħtieġ li tingħata attenzjoni speċjali għat-taħriġ tal-bdoti, biex il-kompetenza tal-ekwipaġġi tagħha tiġi żgurata.

                     (36)

                     Matul is-seduta, Armenia Airways, tat ħarsa ġenerali tal-kumpanija tal-ajru u ppreżentat il-miżuri li ttieħdu wara ż-żjara ta’ valutazzjoni fuq mil-post mill-Unjoni. Skont l-informazzjoni li ngħatat matul is-seduta, l-osservazzjonijiet kollha li tqajmu mit-tim ta’ valutazzjoni ġew indirizzati, minbarra tnejn, li l-kumpanija tal-ajru ma qablitx magħhom. Madankollu, ma ngħatat l-ebda evidenza f’dan ir-rigward.

                     (37)

                        Armenian Helicopters hija kumpanija tal-ajru privata li topera helikopters fuq titjiriet domestiċi u internazzjonali b’noleġġ, kif ukoll trasport ta’ emerġenza mediku. Matul is-seduta, il-kumpanija tal-ajru ppreżentat l-istruttura u l-funzjonament tal-SMS tagħha.

                     (38)

                        Skyball hija kumpanija tal-ajru Armena li topera ballun tal-arja wieħed. Matul is-seduta, il-kumpanija tal-ajru ppreżentat ħarsa ġenerali tal-organizzazzjonijiet u l-attivitajiet tagħha, inkluża informazzjoni marbuta mal-SMS tagħha.

                     (39)

                     L-ebda informazzjoni jew evidenza pprovduta minn kwalunkwe waħda mill-kumpaniji tal-ajru matul is-seduta ma pprovdiet assigurazzjoni lill-Kummissjoni u lill-Kumitat għas-Sikurezza tal-Ajru tal-UE li n-nuqqas ta’ sorveljanza tas-sikurezza mis-CAC seta’ jiġi mitigat permezz tas-sistemi ta’ konformità u ta’ sikurezza tal-kumpaniji tal-ajru stess.

                     (40)

                     Għaldaqstant, skont il-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li f’dan l-istadju, fir-rigward tal-kumpaniji tal-ajru mill-Armenja, hemm raġunijiet biex tiġi emendata l-lista tal-kumpaniji tal-ajru li huma soġġetti għal projbizzjoni fuq l-operat fi ħdan l-Unjoni, u biex il-kumpaniji tal-ajru kollha ċċertifikati fl-Armenja jiġu inklużi fl-Anness A tar-Regolament (KE) Nru 474/2006.

                     (41)

                     Jenħtieġ li l-Istati Membri jkomplu jivverifikaw il-konformità effettiva tal-kumpaniji tal-ajru ċċertifikati fl-Armenja mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa tal-kumpaniji tal-ajru kollha ċċertifikati fl-Armenja, skont ir-Regolament (UE) Nru 965/2012.

            Il-kumpaniji tal-ajru mill-Kongo (Brazzaville)

                     (42)

                     Fl-2009, kumpaniji tal-ajru mill-Kongo (Brazzaville) ġew inklużi fl-Anness A tar-Regolament (KE) Nru 474/2006 (6).

                     (43)

                     Permezz ta’ ittra tad-19 ta’ Diċembru 2019, il-Kummissjoni talbet mill-Agence Nationale de l’Aviation Civile du Congo (Brazzaville) (‘ANAC Congo’), lista ta’ dokumenti dwar l-istruttura, is-sistema ta’ sorveljanza u l-attivitajiet tagħha, inkluż miżuri ta’ infurzar li ttieħdu mill-2017 ’l hawn, kif ukoll il-lista attwali ta’ detenturi ta’ AOC u ta’ inġenji tal-ajru rreġistrati.

                     (44)

                     Fil-5 ta’ Frar 2020, l-ANAC Congo pprovdiet l-informazzjoni mitluba. ANAC Congo infurmat ukoll lill-Kummissjoni li, mill-aħħar aġġornament li kienet ipprovdiet lill-Kummissjoni, l-AOCs tal-kumpaniji tal-ajru Aero Service, Emeraude, Equatorial Congo Airlines S.A. u Mistral Aviation kienu ġew revokati u li l-kumpanija tal-ajru l-ġdida Société Nouvelle Air Congo (AOC No. CG-CTA 004) kienet ġiet iċċertifikata. Madankollu, l-ANAC Congo ma pprovdietx biżżejjed evidenza li s-sikurezza ta’ din il-kumpanija tal-ajru hija żgurata f’konformità mal-istandards internazzjonali tas-sikurezza. Peress li l-ANAC Congo ma wrietx li għandha kapaċità suffiċjenti biex timplimenta u tinforza l-istandards rilevanti tas-sikurezza, il-ħruġ ta’ AOC lil din il-kumpanija tal-ajru l-ġdida ma jiggarantixxix konformità biżżejjed mal-istandards tal-ajru internazzjonali.

                     (45)

                     Il-Kummissjoni tieħu nota tal-fatt li l-Missjoni ta’ Validazzjoni Kkoordinata tal-ICAO li saret f’Ġunju 2019 irrappurtat li l-implimentazzjoni effettiva tal-istandards tas-sikurezza internazzjonali fil-Kongo (Brazzaville) kienet żdiedet għal 66,99 %. Minkejja li l-ANAC Congo għamlet progress ċar fil-kapaċitajiet tagħha ta’ sorveljanza tas-sikurezza, dak il-progress jenħtieġ li jiġi vverifikat permezz ta’ żjara ta’ valutazzjoni fuq il-post mill-Unjoni lill-ANAC Congo u lil kumpaniji tal-ajru partikolari ċċertifikati fil-Kongo (Brazzaville), qabel ma tiġi kkunsidrata kwalunkwe deċiżjoni rigward it-tneħħija ta’ projbizzjoni fuq l-operat fl-Unjoni.

                     (46)

                     F’konformità mal-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li jenħtieġ li l-lista ta’ kumpaniji tal-ajru mill-Kongo (Brazzaville) li huma soġġetti għal projbizzjoni tal-operat fl-Unjoni tiġi emendata biex il-kumpanija tal-ajru Société Nouvelle Air Congo tiġi inkluża fl-Anness A tar-Regolament (KE) Nru 474/2006 u biex Aero Service, Emeraude, Equatorial Congo Airlines S.A. u Mistral Aviation jitneħħew minn dak l-Anness.

                     (47)

                     Jenħtieġ li l-Istati Membri jkomplu jivverifikaw il-konformità effettiva tal-kumpaniji tal-ajru ċċertifikati fil-Kongo (Brazzaville), mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa tal-kumpaniji tal-ajru kollha ċċertifikati fil-Kongo (Brazzaville), skont ir-Regolament (UE) Nru 965/2012.

            Il-kumpaniji tal-ajru mir-Repubblika Demokratika tal-Kongo

                     (48)

                     Fl-2006, kumpaniji tal-ajru mir-Repubblika Demokratika tal-Kongo ġew inklużi fl-Anness A tar-Regolament (KE) Nru 474/2006 (7).

                     (49)

                     Bħala parti mill-attivitajiet ta’ monitoraġġ kontinwu tagħha, fit-22 ta’ April 2020, il-Kummissjoni talbet lill-Autorité de l’Aviation Civile tar-Repubblika Demokratika tal-Kongo (“AAC/RDC”) biex tipprovdi lista tad-detenturi kollha tal-AOC ċċertifikati fir-Repubblika Demokratika tal-Kongo.

                     (50)

                     Fis-6 ta’ Mejju 2020, l-AAC/RDC infurmat lill-Kummissjoni li mill-aħħar aġġornament li kienet ipprovdiet lill-Kummissjoni ’l hawn, kienet ġiet iċċertifikata l-kumpanija tal-ajru l-ġdida Mwant Jet (AOC Nru AAC/DG/OPS-09/09). Fit-13 ta’ Mejju 2020, infurmat ukoll li l-kumpaniji tal-ajru Air Tropiques, Blue Airlines, Blue Sky, Dakota, Korongo Airlines, Mango Airlines, Serve Air, u Will Airlift kienu waqfu mill-operazzjonijiet ta’ titjir tagħhom. Qatt ma kienu ngħataw AOC. Infurmat lill-Kummissjoni wkoll li l-kumpaniji tal-ajru Air Kasai, Doren Air Congo, Gomair, Transair Cargo Services m’għandhomx AOC u li bħalissa huma impenjati fil-proċess ta’ ċertifikazzjoni. Fl-aħħar nett, infurmat lill-Kummissjoni li l-isem tal-kumpanija tal-ajru Services Air kien inbidel u li l-kumpanija issa għandha AOC taħt l-isem Serve Air Cargo. Peress li l-AAC/RDC ma wrietx li għandha kapaċità suffiċjenti biex timplimenta u tinforza l-istandards rilevanti tas-sikurezza, il-ħruġ ta’ AOC lil din il-kumpanija tal-ajru l-ġdida ma jiggarantixxix biżżejjed konformità mal-istandards tal-ajru internazzjonali.

                     (51)

                     Skont il-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni għalhekk tqis li l-lista ta’ kumpaniji tal-ajru mir-Repubblika Demokratika tal-Kongo, li huma soġġetti għal projbizzjoni fuq l-operat fi ħdan l-Unjoni, jenħtieġ li tiġi emendata biex Mwant Jet u Serve Air Cargo jiġu inklużi fl-Anness A tar-Regolament (KE) Nru 474/2006, u biex Air Tropiques, Blue Airlines, Blue Sky, Dakota, Korongo airlines, Mango Airlines, Will Airlift, Air Kasai, Doren Air Congo, Gomair, Transair Cargo Services, Serve Air u Services Air jitneħħew minn dak l-Anness.

                     (52)

                     Jenħtieġ li l-Istati Membri jkomplu jivverifikaw il-konformità effettiva tal-kumpaniji tal-ajru ċċertifikati fir-Repubblika Demokratika tal-Kongo, mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa tal-kumpaniji tal-ajru kollha ċċertifikati fir-Repubblika Demokratika tal-Kongo, skont ir-Regolament (UE) Nru 965/2012.

            Il-kumpaniji tal-ajru mir-Repubblika Dominicana

                     (53)

                     Qatt ma ġew inklużi kumpaniji tal-ajru mir-Repubblika Dominicana fl-Anness A jew B tar-Regolament (KE) Nru 474/2006.

                     (54)

                     Fil-15 ta’ April 2019, b’segwitu għal nuqqasijiet tas-sikurezza identifikati mill-Aġenzija fil-qafas tal-proċess ta’ awtorizzazzjoni tat-TCO u abbażi tal-analiżi tal-ispezzjonijiet fir-rampa mwettqa fil-kuntest tal-programm SAFA, il-Kummissjoni bdiet konsultazzjonijiet mal-Instituto Dominicano de Aviación Civil (“IDAC”), skont l-Artikolu 3(2) tar-Regolament (KE) Nru 473/2006.

                     (55)

                     Mis-27 sal-31 ta’ Jannar 2020, esperti mill-Kummissjoni, mill-Aġenzija u mill-Istati Membri (it-“tim ta’ valutazzjoni”) wettqu żjara ta’ valutazzjoni fuq il-post mill-Unjoni fl-uffiċċji tal-IDAC fir-Repubblika Dominicana.

                     (56)

                     L-IDAC jidher li huwa organizzat tajjeb, li għandu riżorsi umani sodisfaċenti u li huwa organizzazzjoni ffinanzjata b’mod adegwat, li mill-2018 ’l hawn beda jimplimenta tekniki moderni għall-ġestjoni tas-sikurezza tal-avjazzjoni, permezz ta’ approċċ ibbażat fuq il-ġestjoni tas-sikurezza jew fuq il-prestazzjoni, biex jikkomplementaw l-attivitajiet aktar tradizzjonali ta’ sorveljanza bbażati fuq il-konformità regolatorja. Il-qafas leġiżlattiv (il-Liġi dwar l-Avjazzjoni u r-regolamenti tekniċi - RAD) jidher li jintegra kif xieraq l-oqsma kollha koperti mill-Annessi tal-Konvenzjoni dwar l-Avjazzjoni Ċivili Internazzjonali, ffirmata f’Chicago fis-7 ta’ Diċembru 1944, u jiġi emendat regolarment.

                     (57)

                     It-tim ta’ valutazzjoni kkonkluda li l-IDAC għandu l-kapaċitajiet biex jissorvelja l-attivitajiet tal-avjazzjoni fir-Repubblika Dominicana. Minkejja li l-IDAC jeħtieġ titjib f’diversi punti fir-rigward tal-effettività tal-infurzar, it-tim ta’ valutazzjoni ma identifika l-ebda tħassib immedjat għas-sikurezza matul iż-żjara, la minn dak li ġie eżaminat fl-uffiċċji tal-IDAC u lanqas mill-osservazzjonijiet li saru matul żjarat lil għadd ta’ kumpaniji tal-ajru. Madankollu, it-tim ta’ valutazzjoni sab li attwalment l-IDAC ma jikklassifikax is-sejbiet fir-rigward tal-kritikalità għas-sikurezza tal-avjazzjoni, u b’hekk is-sejbiet (bi kwalunkwe livell ta’ impatt fuq is-sikurezza), kif ukoll sempliċi rimarki, jiġu ġestiti bl-istess mod matul il-proċess ta’ segwitu. Għalhekk ma setax jintwera li l-IDAC jew il-kumpaniji tal-ajru kkonċernati jiżguraw prijoritizzazzjoni adegwata tas-sejbiet kritiċi għas-sikurezza.

                     (58)

                     Billi dik is-sitwazzjoni għandha effett potenzjalment detrimentali fuq l-infurzar, il-punti b’saħħithom tas-sistema, f’termini tar-riżorsi u tar-regolamenti, jindikaw li l-kundizzjonijiet għal titjib futur huma preżenti, filwaqt li d-dgħufijiet identifikati ma juru l-ebda karatteristika kritika li tista’ twaqqaf tali titjib.

                     (59)

                     Fil-15 ta’ April 2020, l-IDAC bagħat pjan ta’ azzjoni lill-Kummissjoni biex jindirizza n-nuqqasijiet osservati u rrappurtati mit-tim ta’ valutazzjoni. Il-Kummissjoni tqis li l-azzjonijiet ippjanati, jekk jiġu implimentati kif suppost fil-qafas ta’ żmien propost, mistennija jsolvu l-kwistjonijiet li ġew identifikati. Jenħtieġ li l-IDAC jipprovdi aġġornamenti regolari lill-Kummissjoni rigward il-progress ta’ implimentazzjoni ta’ dawk l-azzjonijiet ippjanati.

                     (60)

                     Għaldaqstant, skont il-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li f’dan l-istadju, fir-rigward tal-kumpaniji tal-ajru mir-Repubblika Dominicana, ma hemm ebda raġuni biex tiġi emendata l-lista tal-kumpaniji tal-ajru li huma soġġetti għal projbizzjoni fuq l-operat fi ħdan l-Unjoni.

                     (61)

                     Jenħtieġ li l-Istati Membri jkomplu jivverifikaw il-konformità effettiva tal-kumpaniji tal-ajru ċċertifikati fir-Repubblika Dominicana, mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa tal-kumpaniji tal-ajru kollha ċċertifikati fir-Repubblika Dominicana, skont ir-Regolament (UE) Nru 965/2012.

                     (62)

                     Jekk ikun hemm informazzjoni rilevanti dwar is-sikurezza li tindika li hemm riskji imminenti għas-sikurezza minħabba nuqqas ta’ konformità mal-istandards internazzjonali tas-sikurezza, il-Kummissjoni jaf tkun obbligata tieħu azzjoni ulterjuri f’konformità mar-Regolament (KE) Nru 2111/2005.

            Il-kumpaniji tal-ajru mill-Guinea Ekwatorjali

                     (63)

                     Fl-2006, kumpaniji tal-ajru mill-Guinea Ekwatorjali ġew inklużi fl-Anness A tar-Regolament (KE) Nru 474/2006 (8).

                     (64)

                     Wara ż-żjara ta’ valutazzjoni fuq il-post mill-Unjoni li saret f’Ottubru 2017, u s-seduta tas-smigħ quddiem il-Kumitat għas-Sikurezza tal-Ajru tal-UE ta’ Novembru 2017, f'Diċembru 2018, l-Autoridad Aeronáutica de Guinea Ecuatorial (“AAGE ”) esprimiet lill-Kummissjoni l-interess tagħha biex tiftaħ mill-ġdid djalogu dwar l-emendar tal-Anness A tar-Regolament (KE) Nru 474/2006 fir-rigward tal-kumpaniji tal-ajru kollha ċċertifikati fil-Guinea Ekwatorjali.

                     (65)

                     Meta ntalbet tagħmel dan, l-AAGE ressqet quddiem il-Kummissjoni informazzjoni dwar it-titjib li sar fis-sistema ta’ sorveljanza tas-sikurezza tagħha. Abbażi tal-informazzjoni li waslitilha, il-Kummissjoni tinnota l-progress li sar, iżda xorta għadhom preżenti ċerti nuqqasijiet dwar kwistjonijiet fundamentali, bħalma huma l-analiżi tal-kaġuni ewlenija, komponent ċentrali biex in-nuqqasijiet ta’ konformità ma jitħallewx jerġgħu jseħħu.

                     (66)

                     Fl-10 ta’ Marzu 2020, il-Kummissjoni, l-Aġenzija, l-Istati Membri u r-rappreżentanti tal-AAGE kellhom laqgħa teknika li matulha l-AAGE pprovdiet informazzjoni dwar l-attivitajiet ta’ sorveljanza kif ukoll dwar il-progress tal-pjan ta’ azzjoni korrettiva li ġie żviluppat fl-2017. Barra minn hekk, l-AAGE infurmat lill-Kummissjoni li l-flotot operattivi tas-Ceiba Intercontinental u tal-Cronos Airlines tnaqqsu għal inġenju tal-ajru wieħed ta’ daqs medju kull wieħed.

                     (67)

                     Peress li l-informazzjoni attwalment disponibbli mhix biżżejjed biex jitneħħew id-dubji dwar in-nuqqasijiet eżistenti, jenħtieġ li tiġi organizzata żjara ġdida ta’ valutazzjoni mill-Unjoni biex tiġi vverifikata aktar il-kapaċità tal-Guinea Ekwatorjali biex tiżgura sorveljanza tas-sikurezza effettiva.

                     (68)

                     Għaldaqstant, abbażi tal-informazzjoni disponibbli bħalissa, u skont il-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li f’dan l-istadju, fir-rigward tal-kumpaniji tal-ajru mill-Guinea Ekwatorjali, ma hemm ebda raġuni biex tiġi emendata l-lista tal-kumpaniji tal-ajru li huma soġġetti għal projbizzjoni fuq l-operat fl-Unjoni.

                     (69)

                     Jenħtieġ li l-Istati Membri jkomplu jivverifikaw il-konformità effettiva tal-kumpaniji tal-ajru ċċertifikati fil-Guinea Ekwatorjali, mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa tal-kumpaniji tal-ajru kollha ċċertifikati fil-Guinea Ekwatorjali, skont ir-Regolament (UE) Nru 965/2012.

            Il-kumpaniji tal-ajru mill-Każakistan

                     (70)

                     Fl-2016, kumpaniji tal-ajru mill-Każakistan tneħħew mill-Anness A tar-Regolament (KE) Nru 474/2006 (9).

                     (71)

                     Bħala parti mill-attivitajiet ta’ monitoraġġ kontinwu wara t-tneħħija tal-Każakistan mil-lista tas-Sikurezza tal-Ajru, il-Kummissjoni, permezz ta’ ittra tal-10 ta’ Frar 2020, infurmat lill-Kumitat tal-Avjazzjoni Ċivili tal-Każakistan (“CAC KZ”) dwar ċertu tħassib dwar is-sikurezza marbut mal-kumpaniji tal-ajru ċċertifikati mis-CAC KZ, b’mod partikolari fir-rigward ta’ BEK Air.

                     (72)

                     Fit-28 ta’ Frar 2020, CAC KZ u l-Amministrazzjoni tal-Avjazzjoni tal-Każakistan Joint Stock Company (“AAK”) infurmaw lill-Kummissjoni dwar l-attivitajiet tas-sorveljanza mwettqa fir-rigward tal-kumpaniji tal-ajru ċċertifikati fil-Każakistan matul l-aħħar tliet snin, kif ukoll dwar is-sorveljanza mwettqa fir-rigward tal-kumpanija tal-ajru BEK Air. F’dan il-kuntest, il-Kummissjoni talbet l-evidenza tal-kapaċità kontinwa tal-Każakistan biex ikompli jiżgura sorveljanza tas-sikurezza effettiva.

                     (73)

                     Fir-rigward speċifiku tal-kumpanija tal-ajru BEK Air, fil-21 ta’ April 2020, l-AOC ta’ din il-kumpanija tal-ajru ġie rrevokat. L-AOC ta’ kumpanija tal-ajru oħra, Azee Air ġie sospiż sakemm isiru aktar attivitajiet ta’ sorveljanza.

                     (74)

                     Filwaqt li tirrikonoxxi l-passi li ttieħdu dan l-aħħar mill-AAK biex tittejjeb il-kapaċità ta’ sorveljanza tas-sikurezza tagħha, il-Kummissjoni ddeċidiet, abbażi tal-analiżi tad-dokumentazzjoni u tal-informazzjoni pprovduta, li tiftaħ konsultazzjonijiet mas-CAC KZ u mal-AAK f’konformità mal-Artikolu 3(2) tar-Regolament (KE) Nru 473/2006.

                     (75)

                     Għaldaqstant, skont il-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li f’dan l-istadju, fir-rigward tal-kumpaniji tal-ajru mill-Każakistan, ma hemm ebda raġuni biex tiġi emendata l-lista tal-kumpaniji tal-ajru li huma soġġetti għal projbizzjoni fuq l-operat fi ħdan l-Unjoni.

                     (76)

                     Jenħtieġ li l-Istati Membri jkomplu jivverifikaw il-konformità effettiva tal-kumpaniji tal-ajru ċċertifikati fil-Każakistan mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa tal-kumpaniji tal-ajru kollha ċċertifikati fil-Każakistan, skont ir-Regolament (UE) Nru 965/2012.

                     (77)

                     Jekk ikun hemm informazzjoni rilevanti dwar is-sikurezza li tindika li hemm riskji imminenti għas-sikurezza minħabba nuqqas ta’ konformità mal-istandards internazzjonali tas-sikurezza, il-Kummissjoni jaf tkun obbligata tieħu azzjoni ulterjuri f’konformità mar-Regolament (KE) Nru 2111/2005.

            Il-kumpaniji tal-ajru mill-Kirgiżistan

                     (78)

                     Fl-2006, kumpaniji tal-ajru mill-Kirgiżistan ġew inklużi fl-Anness A tar-Regolament (KE) Nru 474/2006 (10).

                     (79)

                     Fit-2 ta’ Awwissu 2019 , il-Kummissjoni talbet mill-Aġenzija tal-Avjazzjoni Ċivili tar-Repubblika Kirgiża (“CAA KG ”), lista ta’ dokumenti dwar l-istruttura, is-sistema ta’ sorveljanza u l-attivitajiet tagħha, inklużi miżuri ta’ infurzar li ttieħdu mill-2017 ’l hawn, kif ukoll il-lista attwali ta’ detenturi ta’ AOC u ta’ inġenji tal-ajru rreġistrati.

                     (80)

                     Fl-10 ta’ Settembru 2019, is-CAA KG ipprovdiet l-informazzjoni mitluba. Is-CAA KG infurmat ukoll lill-Kummissjoni li, mill-aħħar aġġornament mogħti lill-Kummissjoni, l-AOC tal-kumpaniji tal-ajru Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air, u Valor Air ġew irrevokati u li l-kumpanija tal-ajru l-ġdida Air Company Air KG (AOC Nru. 50) ġiet iċċertifikata. Peress li s-CAA KG ma wrietx li għandha kapaċità suffiċjenti biex timplimenta u tinforza l-istandards rilevanti tas-sikurezza, il-ħruġ ta’ AOC lil din il-kumpanija tal-ajru l-ġdida ma jiggarantixxix biżżejjed konformità mal-istandards tal-ajru internazzjonali.

                     (81)

                     F’konformità mal-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li jenħtieġ li l-lista ta’ kumpaniji tal-ajru mill-Kirgiżistan li huma soġġetti għal projbizzjoni tal-operat fl-Unjoni tiġi emendata biex Air Company Air KG tiġi inkluża fl-Anness A tar-Regolament (KE) Nru 474/2006 u biex Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air, u Valor Air jitneħħew minn dak l-Anness.

                     (82)

                     Jenħtieġ li l-Istati Membri jkomplu jivverifikaw il-konformità effettiva tal-kumpaniji tal-ajru ċċertifikati fil-Kirgiżistan mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa tal-kumpaniji tal-ajru kollha ċċertifikati fil-Kirgiżistan, skont ir-Regolament (UE) Nru 965/2012.

            Il-kumpaniji tal-ajru mil-Libja

                     (83)

                     Fl-2014, kumpaniji tal-ajru mill-Libja ġew inklużi fl-Anness A tar-Regolament (KE) Nru 474/2006 (11).

                     (84)

                     Bħala parti mill-attivitajiet ta’ monitoraġġ kontinwu tagħha, fit-22 ta’ April 2020, il-Kummissjoni talbet lill-Awtorità tal-Avjazzjoni Ċivili Libjana (“LCAA”) biex tipprovdi lista tad-detenturi kollha tal-AOC ċċertifikati fil-Libja.

                     (85)

                     Fl-4 ta’ Mejju 2020, l-LCAA infurmat lill-Kummissjoni li l-AOC tal-kumpanija tal-ajru Ghadames Air Transport kien ġie revokat u li l-kumpaniji tal-ajru l-ġodda Al Maha Aviation (AOC Nru 030/18) u Libyan Wings Airlines JSC (AOC Nru 029/15) ġew iċċertifikati. Peress li l-LCAA ma wrietx li għandha kapaċità suffiċjenti biex timplimenta u tinforza l-istandards rilevanti tas-sikurezza, il-ħruġ ta’ AOCs lil dawk il-kumpaniji tal-ajru l-ġodda ma jiggarantixxix konformità biżżejjed mal-istandards tal-ajru internazzjonali.

                     (86)

                     Għaldaqstant, skont il-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li f’dan l-istadju, fir-rigward tal-kumpaniji tal-ajru mil-Libja, jenħtieġ li tiġi emendata l-lista tal-kumpaniji tal-ajru li huma soġġetti għal projbizzjoni fuq l-operat fi ħdan l-Unjoni, biex Al Maha Aviation u Libyan Wings Airlines JSC jiġu inklużi fl-Anness A tar-Regolament (KE) Nru 474/2006 u biex Ghadames Air Transport titneħħa minn dak l-Anness.

                     (87)

                     Jenħtieġ li l-Istati Membri jkomplu jivverifikaw il-konformità effettiva tal-kumpaniji tal-ajru ċċertifikati fil-Libja mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa tal-kumpaniji tal-ajru kollha ċċertifikati fil-Libja, skont ir-Regolament (UE) Nru 965/2012.

            Il-kumpaniji tal-ajru min-Nepal

                     (88)

                     Fl-2013, kumpaniji tal-ajru min-Nepal ġew inklużi fl-Anness A tar-Regolament (KE) Nru 474/2006 (12).

                     (89)

                     Bħala parti mill-attivitajiet ta’ monitoraġġ kontinwu tagħha, fit-22 ta’ April 2020, il-Kummissjoni talbet lill-Awtorità tal-Avjazzjoni Ċivili tan-Nepal (“CAAN”) biex tipprovdi lista tad-detenturi kollha tal-AOC ċċertifikati fin-Nepal.

                     (90)

                     Fit-3 ta’ Mejju 2020, is-CAAN infurmat lill-Kummissjoni li l-AOC tal-kumpanija tal-ajru Air Kasthamandap kien ġie revokat u li l-kumpaniji tal-ajru l-ġodda Heli Everest (AOC Nru 086/2016) u Kailash Helicopter Services (AOC Nru 087/2018) ġew iċċertifikati. Infurmat ukoll li Muktinath Airlines biddel ismu għal Prabhu Helicopters. Peress li s-CAAN ma wrietx li għandha kapaċità suffiċjenti biex timplimenta u tinforza l-istandards rilevanti tas-sikurezza, il-ħruġ ta’ AOCs lil dawk il-kumpaniji tal-ajru l-ġodda ma jiggarantixxix konformità biżżejjed mal-istandards tal-ajru internazzjonali.

                     (91)

                     Għaldaqstant, skont il-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li f’dan l-istadju, fir-rigward tal-kumpaniji tal-ajru min-Nepal, jenħtieġ li tiġi emendata l-lista tal-kumpaniji tal-ajru li huma soġġetti għal projbizzjoni fuq l-operat fi ħdan l-Unjoni, biex Heli Everest u Kailash Helicopter Services jiġu inklużi fl-Anness A tar-Regolament (KE) Nru 474/2006 u biex Air Kasthamandap titneħħa minn dak l-Anness.

                     (92)

                     Jenħtieġ li l-Istati Membri jkomplu jivverifikaw il-konformità effettiva tal-kumpaniji tal-ajru ċċertifikati fin-Nepal mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa tal-kumpaniji tal-ajru kollha ċċertifikati fin-Nepal, skont ir-Regolament (UE) Nru 965/2012.

            Il-kumpaniji tal-ajru mis-Sierra Leone

                     (93)

                     Fl-2006, kumpaniji tal-ajru mis-Sierra Leone ġew inklużi fl-Anness A tar-Regolament (KE) Nru 474/2006 (13).

                     (94)

                     Bħala parti mill-attivitajiet ta’ monitoraġġ kontinwu tagħha, fit-22 ta’ April 2020, il-Kummissjoni talbet lill-Awtorità tal-Avjazzjoni Ċivili tas-Sierra Leone (“SLCAA”) biex tipprovdi lista tad-detenturi kollha tal-AOC ċċertifikati fis-Sierra Leone.

                     (95)

                     Fit-2 ta’ Mejju 2020, l-SLCAA infurmat lill-Kummissjoni li l-AOCs tal-kumpaniji tal-ajru Air Rum, Destiny air Services, Heavylift Cargo, Orange Air Sierra Leone, Paramount Airlines, Seven Four Eight Air Services u Teebah Airways kienu ġew irrevokati u li attwalment ma hemmx detenturi ta’ AOC fis-Sierra Leone.

                     (96)

                     Peress li l-SLCAA ma wrietx li għandha kapaċità suffiċjenti biex timplimenta u tinforza l-istandards rilevanti tas-sikurezza, il-ħruġ ta’ AOCs lil kwalunkwe kumpanija tal-ajru ġdida ma jiggarantixxix konformità biżżejjed mal-istandards tal-ajru internazzjonali.

                     (97)

                     F’konformità mal-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li l-lista tal-kumpaniji tal-ajru minn Sierra Leone li huma soġġetti għal restrizzjonijiet operattivi fl-Unjoni jenħtieġ li tiġi emendata biex jitneħħew il-kumpaniji tal-ajru Air Rum, Destiny Air Services, Heavylift Cargo, Orange Air Sierra Leone, Paramount Airlines, Seven Four Eight Air Services, u Teebah Airways mill-Anness A tar-Regolament (KE) Nru 474/2006.

                     (98)

                     Għaldaqstant, jenħtieġ li r-Regolament (KE) Nru 474/2006 jiġi emendat skont dan.

                     (99)

                     Minħabba l-implikazzjonijiet tas-sikurezza, l-Artikoli 5 u 6 tar-Regolament (KE) Nru 2111/2005 jagħrfu l-bżonn li jittieħdu deċiżjonijiet malajr u, meta jkun xieraq, b’urġenza. Għalhekk hemm bżonn li, biex jiġu mħarsa l-informazzjoni sensittiva kif ukoll il-pubbliku li jivvjaġġa u biex jonqsu kemm jista’ jkun l-impatti kummerċjali, jiġu ppubblikati d-deċiżjonijiet fil-kuntest tal-aġġornament tal-lista tal-kumpaniji tal-ajru li huma soġġetti għal projbizzjoni jew restrizzjoni tal-operat fl-Unjoni, u jidħlu fis-seħħ minnufih wara l-adozzjoni tagħhom.

                     (100)

                     Il-miżuri previsti f’dan ir-Regolament huma konformi mal-opinjoni tal-Kumitat għas-Sikurezza tal-Ajru tal-UE stabbilit permezz tar-Regolament (KE) Nru 2111/2005,

               ADOTTAT DAN IR-REGOLAMENT:

            Artikolu 1
            Ir-Regolament (KE) Nru 474/2006 huwa emendat kif ġej:

                        (1)

                        L-Anness A huwa sostitwit bit-test fl-Anness I ta’ dan ir-Regolament;

                        (2)

                        L-Anness B huwa sostitwit bl-Anness II ta’ dan ir-Regolament.

            Artikolu 2
            Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-2 ta’ Ġunju 2020.

                  Għall-Kummissjoni

                  F’isem il-President

               Adina VĂLEAN

                  Membru tal-Kummissjoni

            (1)  ĠU L 344, 27.12.2005, p. 15.

            (2)  Ir-Regolament tal-Kummissjoni (KE) Nru 474/2006 tat-22 ta’ Marzu 2006 li jistabbilixxi l-lista Komunitarja ta’ kumpaniji tal-ajru li huma soġġetti għal projbizzjoni fuq l-operat fil-Komunità skont il-Kapitolu II tar-Regolament (KE) Nru 2111/2005 tal-Parlament Ewropew u tal-Kunsill (ĠU L 84, 23.3.2006, p. 14).

            (3)  Ir-Regolament tal-Kummissjoni (KE) Nru 473/2006 tat-22 ta’ Marzu 2006 li jistabbilixxi regoli ta’ implimentazzjoni għal-lista Komunitarja ta’ kumpaniji tal-ajru li huma soġġetti għal projbizzjoni tal-operat fil-Komunità kif jissemma fil-Kapitolu II tar-Regolament (KE) Nru 2111/2005 tal-Parlament Ewropew u tal-Kunsill (ĠU L 84, 23.3.2006, p. 8).

            (4)  Ir-Regolament tal-Kummissjoni (UE) Nru 452/2014 tad-29 ta’ April 2014 li jistabbilixxi rekwiżiti tekniċi u proċeduri amministrattivi relatati mal-operazzjonijiet tal-ajru ta’ pajjiżi terzi skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 133, 6.5.2014, p. 12).

            (5)  Ir-Regolament tal-Kummissjoni (UE) Nru 965/2012 tal-5 ta’ Ottubru 2012 li jistabbilixxi rekwiżiti tekniċi u proċeduri amministrattivi relatati mal-operazzjonijiet bl-ajru skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 296, 25.10.2012, p. 1).

            (6)  Ir-Regolament tal-Kummissjoni (KE) Nru 1144/2009 tas-26 ta’ Novembru 2009 li jemenda r-Regolament (KE) Nru 474/2006 li jistabbilixxi l-lista Komunitarja ta’ kumpaniji tal-ajru li huma suġġetti għal projbizzjoni fuq l-operat fi ħdan il-Komunità (ĠU L 312, 27.11.2009, p. 16).

            (7)  Ir-Regolament tal-Kummissjoni (KE) Nru 910/2006 tal-20 ta’ Ġunju 2006 li jemenda r-Regolament (KE) Nru 474/2006 li jistabbilixxi l-lista Komunitarja ta’ kumpaniji tal-ajru li huma soġġetti għal projbizzjoni fuq l-operat fil-Komunità skont il-Kapitolu II tar-Regolament (KE) Nru 2111/2005 tal-Parlament Ewropew u tal-Kunsill (ĠU L 168, 21.6.2006, p. 16).

            (8)  Ir-Regolament tal-Kummissjoni (KE) Nru 474/2006 tat-22 ta’ Marzu 2006 li jistabbilixxi l-lista Komunitarja ta’ kumpaniji tal-ajru li huma soġġetti għal projbizzjoni fuq l-operat fil-Komunità skont il-Kapitolu II tar-Regolament (KE) Nru 2111/2005 tal-Parlament Ewropew u tal-Kunsill (ĠU L 84, 23.3.2006, p. 14).

            (9)  Ir-Regolament ta’ Implimentazzjoni tal-Kummissjoni (UE) 2016/2214 tat-8 ta’ Diċembru 2016 li jemenda r-Regolament (KE) Nru 474/2006 li jistabbilixxi l-lista ta’ kumpaniji tal-ajru li huma pprojbiti milli joperaw jew li huma soġġetti għal restrizzjonijiet operattivi fl-Unjoni (ĠU L 334, 9.12.2016, p. 6).

            (10)  Ir-Regolament tal-Kummissjoni (KE) Nru 1543/2006 tat-12 ta’ Ottubru 2006 li jemenda r-Regolament (KE) Nru 474/2006 li jistabbilixxi l-lista Komunitarja ta’ kumpaniji tal-ajru li huma soġġetti għal projbizzjoni fuq l-operat fil-Komunità skont il-Kapitolu II tar-Regolament (KE) Nru 2111/2005 tal-Parlament Ewropew u tal-Kunsill u kif emendat bir-Regolament (KE) Nru 910/2006 (ĠU L 283, 14.10.2006, p. 27).

            (11)  Ir-Regolament ta' Implimentazzjoni tal-Kummissjoni (UE) Nru 1318/2014 tal-11 ta' Diċembru 2014  li jemenda r-Regolament (KE) Nru 474/2006 li jistabbilixxi l-lista Komunitarja ta' kumpaniji tal-ajru li huma soġġetti għal projbizzjoni fuq l-operat fil-Komunità (ĠU L 355, 12.12.2014, p. 8 ).

            (12)  Ir-Regolament ta’ Implimentazzjoni tal-Kummissjoni (UE) Nru 1264/2013 tat-3 ta’ Diċembru 2013 li jemenda r-Regolament (KE) Nru 474/2006 li jistabbilixxi l-lista Komunitarja ta’ kumpaniji tal-ajru li huma soġġetti għal projbizzjoni fuq l-operat fil-Komunità (ĠU L 326, 6.12.2013, p. 7).

            (13)  Ir-Regolament tal-Kummissjoni (KE) Nru 910/2006 tal-20 ta’ Ġunju 2006 li jemenda r-Regolament (KE) Nru 474/2006 li jistabbilixxi l-lista Komunitarja ta’ kumpaniji tal-ajru li huma soġġetti għal projbizzjoni fuq l-operat fil-Komunità skont il-Kapitolu II tar-Regolament (KE) Nru 2111/2005 tal-Parlament Ewropew u tal-Kunsill (ĠU L 168, 21.6.2006, p. 16).

            ANNESS I

                     “ANNESS A
                     LISTA TA’ KUMPANIJI TAL-AJRU LI HUMA PPROJBITI MILLI JOPERAW FL-UNJONI, B’XI EĊĊEZZJONIJIET (1)

                                 Isem l-entità legali tal-kumpanija tal-ajru kif muri fuq l-AOC tagħha (u l-isem kummerċjali tagħha, jekk dan ikun differenti)

                                 Numru taċ-Ċertifikat tal-Operatur tal-Ajru (“l-AOC”) jew tal-Liċenzja Operattiva

                                 Deżinjatur bi tliet ittri tal-ICAO

                                 Stat tal-Operatur

                                    AVIOR AIRLINES

                                 ROI-RNR-011

                                 ROI

                                 il-Venezwela

                                    BLUE WING AIRLINES

                                 SRBWA-01/2002

                                 BWI

                                 is-Suriname

                                    IRAN ASEMAN AIRLINES

                                 FS-102

                                 IRC

                                 l-Iran

                                    IRAQI AIRWAYS

                                 001

                                 IAW

                                 l-Iraq

                                    MED-VIEW AIRLINE

                                 MVA/AOC/10-12/05

                                 MEV

                                 in-Niġerja

                                    AIR ZIMBABWE (PVT)

                                 177/04

                                 AZW

                                 iż-Żimbabwe

                                    Il-kumpaniji tal-ajru kollha ċċertifikati mill-awtoritajiet tal-Afganistan responsabbli għas-sorveljanza regolatorja, inklużi

                                    l-Afganistan

                                    ARIANA AFGHAN AIRLINES

                                 AOC 009

                                 AFG

                                 l-Afganistan

                                    KAM AIR

                                 AOC 001

                                 KMF

                                 l-Afganistan

                                    Il-kumpaniji tal-ajru kollha ċċertifikati mill-awtoritajiet tal-Angola responsabbli għas-sorveljanza regolatorja, ħlief TAAG Angola Airlines u Heli Malongo, inklużi

                                    l-Angola

                                    AEROJET

                                 AO-008/11-07/17 TEJ

                                 TEJ

                                 l-Angola

                                    GUICANGO

                                 AO-009/11-06/17 YYY

                                 Mhux magħruf

                                 l-Angola

                                    AIR JET

                                 AO-006/11-08/18 MBC

                                 MBC

                                 l-Angola

                                    BESTFLYA AIRCRAFT MANAGEMENT

                                 AO-015/15-06/17YYY

                                 Mhux magħruf

                                 l-Angola

                                    HELIANG

                                 AO 007/11-08/18 YYY

                                 Mhux magħruf

                                 l-Angola

                                    SJL

                                 AO-014/13-08/18YYY

                                 Mhux magħruf

                                 l-Angola

                                    SONAIR

                                 AO-002/11-08/17 SOR

                                 SOR

                                 l-Angola

                                    Il-kumpaniji tal-ajru kollha ċċertifikati mill-awtoritajiet tal-Armenja responsabbli għas-sorveljanza regolatorja, inklużi

                                    l-Armenja

                                    AIRCOMPANY ARMENIA

                                 AM AOC 065

                                 NGT

                                 l-Armenja

                                    ARMENIA AIRWAYS

                                 AM AOC 063

                                 AMW

                                 l-Armenja

                                    ARMENIAN HELICOPTERS

                                 AM AOC 067

                                 KAV

                                 l-Armenja

                                    ATLANTIS ARMENIAN AIRLINES

                                 AM AOC 068

                                 AEU

                                 l-Armenja

                                    ATLANTIS EUROPEAN AIRWAYS

                                 AM AOC 017

                                 LUR

                                 l-Armenja

                                    MARS AVIA

                                 AM AOC 066

                                 MRS

                                 l-Armenja

                                    SKYBALL

                                 AM AOC 069

                                 Ma japplikax

                                 l-Armenja

                                    Il-kumpaniji tal-ajru kollha ċċertifikati mill-awtoritajiet tal-Kongo (Brazzaville) responsabbli għas-sorveljanza regolatorja, inklużi

                                    Il-Kongo (Brazzaville)

                                    CANADIAN AIRWAYS CONGO

                                 CG-CTA 006

                                 Mhux magħruf

                                 Il-Kongo (Brazzaville)

                                    EQUAFLIGHT SERVICES

                                 CG-CTA 002

                                 EKA

                                 Il-Kongo (Brazzaville)

                                    EQUAJET

                                 RAC06-007

                                 EKJ

                                 Il-Kongo (Brazzaville)

                                    TRANS AIR CONGO

                                 CG-CTA 001

                                 STG

                                 Il-Kongo (Brazzaville)

                                    SOCIETE NOUVELLE AIR CONGO

                                 CG-CTA 004

                                 Mhux magħruf

                                 Il-Kongo (Brazzaville)

                                    Il-kumpaniji tal-ajru kollha ċċertifikati mill-awtoritajiet tar-Repubblika Demokratika tal-Kongo (RDK) responsabbli għas-sorveljanza regolatorja, inklużi

                                    Ir-Repubblika Demokratika tal-Kongo (ir-RDK)

                                    AIR FAST CONGO

                                 AAC/DG/OPS-09/03

                                 Mhux magħruf

                                 Ir-Repubblika Demokratika tal-Kongo (ir-RDK)

                                    AIR KATANGA

                                 AAC/DG/OPS-09/08

                                 Mhux magħruf

                                 Ir-Repubblika Demokratika tal-Kongo (ir-RDK)

                                    BUSY BEE CONGO

                                 AAC/DG/OPS-09/04

                                 Mhux magħruf

                                 Ir-Repubblika Demokratika tal-Kongo (ir-RDK)

                                    COMPAGNIE AFRICAINE D’AVIATION (CAA)

                                 AAC/DG/OPS-09/02

                                 Mhux magħruf

                                 Ir-Repubblika Demokratika tal-Kongo (ir-RDK)

                                    CONGO AIRWAYS

                                 AAC/DG/OPS-09/01

                                 Mhux magħruf

                                 Ir-Repubblika Demokratika tal-Kongo (ir-RDK)

                                    KIN AVIA

                                 AAC/DG/OPS-09/10

                                 Mhux magħruf

                                 Ir-Repubblika Demokratika tal-Kongo (ir-RDK)

                                    MALU AVIATION

                                 AAC/DG/OPS-09/05

                                 Mhux magħruf

                                 Ir-Repubblika Demokratika tal-Kongo (ir-RDK)

                                    SERVE AIR CARGO

                                 AAC/DG/OPS-09/07

                                 Mhux magħruf

                                 Ir-Repubblika Demokratika tal-Kongo (ir-RDK)

                                    SWALA AVIATION

                                 AAC/DG/OPS-09/06

                                 Mhux magħruf

                                 Ir-Repubblika Demokratika tal-Kongo (ir-RDK)

                                    MWANT JET

                                 AAC/DG/OPS-09/09

                                 Mhux magħruf

                                 Ir-Repubblika Demokratika tal-Kongo
                                 (RDC)

                                    Il-kumpaniji tal-ajru kollha ċċertifikati mill-awtoritajiet tal-Djibouti responsabbli għas-sorveljanza regolatorja, inkluż

                                    il-Djibouti

                                    DAALLO AIRLINES

                                 Mhux magħruf

                                 DAO

                                 il-Djibouti

                                    Il-kumpaniji tal-ajru kollha ċċertifikati mill-awtoritajiet tal-Guinea Ekwatorjali responsabbli għas-sorveljanza regolatorja, inklużi

                                    il-Guinea Ekwatorjali

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 il-Guinea Ekwatorjali

                                    CRONOS AIRLINES

                                 2011/0004/MTTCT/DGAC/SOPS

                                 Mhux magħruf

                                 il-Guinea Ekwatorjali

                                    Il-kumpaniji tal-ajru kollha ċċertifikati mill-awtoritajiet tal-Eritrea responsabbli għas-sorveljanza regolatorja, inkluż

                                    l-Eritrea

                                    ERITREAN AIRLINES

                                 AOC No 004

                                 ERT

                                 l-Eritrea

                                    NASAIR ERITREA

                                 AOC No 005

                                 NAS

                                 l-Eritrea

                                    Il-kumpaniji tal-ajru kollha ċċertifikati mill-awtoritajiet tal-Kirgiżistan responsabbli għas-sorveljanza regolatorja, inklużi

                                    il-Kirgiżistan

                                    AIR COMPANY AIR KG

                                 50

                                 Mhux magħruf

                                 il-Kirgiżistan

                                    AIR MANAS

                                 17

                                 MBB

                                 il-Kirgiżistan

                                    AVIA TRAFFIC COMPANY

                                 23

                                 AVJ

                                 il-Kirgiżistan

                                    SKY KG AIRLINES

                                 41

                                 KGK

                                 il-Kirgiżistan

                                    TEZ JET

                                 46

                                 TEZ

                                 il-Kirgiżistan

                                    Il-kumpaniji tal-ajru kollha ċċertifikati mill-awtoritajiet tal-Liberja responsabbli għas-sorveljanza regolatorja.

                                    il-Liberja

                                    Il-kumpaniji tal-ajru kollha ċċertifikati mill-awtoritajiet tal-Libja responsabbli għas-sorveljanza regolatorja, inkluż

                                    il-Libja

                                    AFRIQIYAH AIRWAYS

                                 007/01

                                 AAW

                                 il-Libja

                                    AIR LIBYA

                                 004/01

                                 TLR

                                 il-Libja

                                    AL MAHA AVIATION

                                 030/18

                                 Mhux magħruf

                                 il-Libja

                                    BURAQ AIR

                                 002/01

                                 BRQ

                                 il-Libja

                                    GLOBAL AVIATION AND SERVICES

                                 008/05

                                 GAK

                                 il-Libja

                                    LIBYAN AIRLINES

                                 001/01

                                 LAA

                                 il-Libja

                                    LIBYAN WINGS AIRLINES

                                 029/15

                                 LWA

                                 il-Libja

                                    PETRO AIR

                                 025/08

                                 PEO

                                 il-Libja

                                    Il-kumpaniji tal-ajru kollha ċċertifikati mill-awtoritajiet tal-Moldova responsabbli għas-sorveljanza regolatorja, ħlief Air Moldova, Fly One u Aerotranscargo, inklużi

                                    il-Moldova

                                    Î.M “VALAN ICC” SRL

                                 MD009

                                 VLN

                                 il-Moldova

                                    CA “AIM AIR” SRL

                                 MD015

                                 AAM

                                 il-Moldova

                                    CA “AIR STORK” SRL

                                 MD018

                                 MSB

                                 il-Moldova

                                    Î M “MEGAVIATION” SRL

                                 MD019

                                 ARM

                                 il-Moldova

                                    CA “PECOTOX-AIR” SRL

                                 MD020

                                 PXA

                                 il-Moldova

                                    CA “TERRA AVIA” SRL

                                 MD022

                                 TVR

                                 il-Moldova

                                    CA “FLY PRO” SRL

                                 MD023

                                 PVV

                                 il-Moldova

                                    Il-kumpaniji tal-ajru kollha ċċertifikati mill-awtoritajiet tan-Nepal responsabbli għas-superviżjoni regolatorja, inklużi

                                    in-Nepal

                                    AIR DYNASTY HELI. S.

                                 035/2001

                                 Mhux magħruf

                                 in-Nepal

                                    ALTITUDE AIR

                                 085/2016

                                 Mhux magħruf

                                 in-Nepal

                                    BUDDHA AIR

                                 014/1996

                                 BHA

                                 in-Nepal

                                    FISHTAIL AIR

                                 017/2001

                                 Mhux magħruf

                                 in-Nepal

                                    SUMMIT AIR

                                 064/2010

                                 Mhux magħruf

                                 in-Nepal

                                    HELI EVEREST

                                 086/2016

                                 Mhux magħruf

                                 in-Nepal

                                    HIMALAYA AIRLINES

                                 084/2015

                                 HIM

                                 in-Nepal

                                    KAILASH HELICOPTER SERVICES

                                 087/2018

                                 Mhux magħruf

                                 in-Nepal

                                    MAKALU AIR

                                 057 A/2009

                                 Mhux magħruf

                                 in-Nepal

                                    MANANG AIR PVT

                                 082/2014

                                 Mhux magħruf

                                 in-Nepal

                                    MOUNTAIN HELICOPTERS

                                 055/2009

                                 Mhux magħruf

                                 in-Nepal

                                    PRABHU HELICOPTERS

                                 081/2013

                                 Mhux magħruf

                                 in-Nepal

                                    NEPAL AIRLINES CORPORATION

                                 003/2000

                                 RNA

                                 in-Nepal

                                    SAURYA AIRLINES

                                 083/2014

                                 Mhux magħruf

                                 in-Nepal

                                    SHREE AIRLINES

                                 030/2002

                                 SHA

                                 in-Nepal

                                    SIMRIK AIR

                                 034/2000

                                 Mhux magħruf

                                 in-Nepal

                                    SIMRIK AIRLINES

                                 052/2009

                                 RMK

                                 in-Nepal

                                    SITA AIR

                                 033/2000

                                 Mhux magħruf

                                 in-Nepal

                                    TARA AIR

                                 053/2009

                                 Mhux magħruf

                                 in-Nepal

                                    YETI AIRLINES

                                 037/2004

                                 NYT

                                 in-Nepal

                                    Il-kumpaniji tal-ajru kollha ċċertifikati mill-awtoritajiet ta’ Sao Tome u Principe responsabbli għas-sorveljanza regolatorja, inklużi

                                    Sao Tome u Principe

                                    AFRICA’S CONNECTION

                                 10/AOC/2008

                                 ACH

                                 Sao Tome u Principe

                                    STP AIRWAYS

                                 03/AOC/2006

                                 STP

                                 Sao Tome u Principe

                                    Il-kumpaniji tal-ajru kollha ċċertifikati mill-awtoritajiet ta’ Sierra Leone responsabbli għas-sorveljanza regolatorja

                                    Sierra Leone

                                    Il-kumpaniji tal-ajru kollha ċċertifikati mill-awtoritajiet tas-Sudan responsabbli għas-sorveljanza regolatorja, inklużi

                                    is-Sudan

                                    ALFA AIRLINES SD

                                 54

                                 AAJ

                                 is-Sudan

                                    BADR AIRLINES

                                 35

                                 BDR

                                 is-Sudan

                                    BLUE BIRD AVIATION

                                 11

                                 BLB

                                 is-Sudan

                                    ELDINDER AVIATION

                                 8

                                 DND

                                 is-Sudan

                                    GREEN FLAG AVIATION

                                 17

                                 GNF

                                 is-Sudan

                                    HELEJETIC AIR

                                 57

                                 HJT

                                 is-Sudan

                                    KATA AIR TRANSPORT

                                 9

                                 KTV

                                 is-Sudan

                                    KUSH AVIATION CO.

                                 60

                                 KUH

                                 is-Sudan

                                    NOVA AIRWAYS

                                 46

                                 NOV

                                 is-Sudan

                                    SUDAN AIRWAYS CO.

                                 1

                                 SUD

                                 is-Sudan

                                    SUN AIR

                                 51

                                 SNR

                                 is-Sudan

                                    TARCO AIR

                                 56

                                 TRQ

                                 is-Sudan

               ”

               (1)  Il-kumpaniji tal-ajru mniżżlin fl-Anness A jistgħu jitħallew jeżerċitaw id-drittijiet tat-traffiku tagħhom billi jużaw inġenji tal-ajru mikrijin bl-ekwipaġġ mingħand kumpanija tal-ajru li mhijiex soġġetta għal projbizzjoni fuq l-operat, dejjem jekk jitħarsu l-istandards rilevanti tas-sikurezza.

            ANNESS II

                     “ANNESS B
                     LISTA TA' KUMPANIJI TAL-AJRU LI HUMA SOĠĠETTI GĦAL RESTRIZZJONIJIET OPERATTIVI FL-UNJONI (1)

                                 Isem l-entità legali tal-kumpanija tal-ajru kif muri fuq l-AOC tagħha (u l-isem kummerċjali tagħha, jekk dan ikun differenti)

                                 In-Numru taċ-Ċertifikat tal-Operatur tal-Ajru (“AOC”)

                                 Deżinjatur bi tliet ittri tal-ICAO

                                 Stat tal-Operatur

                                 It-tip ta' inġenju tal-ajru soġġett għal restrizzjoni

                                 Il-marka/i tar-reġistrazzjoni u, meta jkun(u) disponibbli, in-numru/i tas-serje tal-kostruzzjoni tal-inġenju tal-ajru soġġett għal restrizzjoni

                                 Stat tar-reġistrazzjoni

                                    AIR SERVICE COMORES

                                 06-819/TA-15/DGACM

                                 KMD

                                 Comoros

                                 Il-flotta kollha bl-eċċezzjoni ta': LET 410 UVP.

                                 Il-flotta kollha bl-eċċezzjoni ta': D6-CAM (851336).

                                 Comoros

                                    IRAN AIR

                                 FS100

                                 IRA

                                 L-Iran

                                 L-inġenji tal-ajru kollha tat-tip Fokker F100 u tat-tip Boeing B747

                                 L-inġenji tal-ajru tat-tip Fokker F100 kif jissemma fl-AOC; l-inġenji tal-ajru tat-tip Boeing B747 kif jissemma fl-AOC

                                 L-Iran

                                    AIR KORYO

                                 GAC-AOC/KOR-01

                                 KOR

                                 Il-Korea ta' Fuq

                                 Il-flotta kollha bl-eċċezzjoni ta': 2 inġenji tal-ajru tat-tip TU- 204.

                                 Il-flotta kollha bl-eċċezzjoni ta': P-632, P-633.

                                 Il-Korea ta' Fuq

               ”

               (1)  Il-kumpaniji tal-ajru mniżżlin fl-Anness A jistgħu jitħallew jeżerċitaw id-drittijiet tat-traffiku tagħhom billi jużaw inġenji tal-ajru mikrijin bl-ekwipaġġ mingħand kumpanija tal-ajru li mhijiex soġġetta għal projbizzjoni fuq l-operat, dejjem jekk jitħarsu l-istandards rilevanti tas-sikurezza.


title: Regolament ta’ Implimentazzjoni tal-Kummissjoni (UE) 2020/690 tas-17 ta’ Diċembru 2019 li jistabbilixxi r-regoli għall-applikazzjoni tar-Regolament (UE) 2016/429 tal-Parlament Ewropew u tal-Kunsill fir-rigward tal-mard elenkat soġġett għal programmi ta’ sorveljanza tal-Unjoni, l-ambitu ġeografiku ta’ tali programmi u l-mard elenkat li għalih jista’ jiġi stabbilit l-istatus ta’ ħelsien mill-mard tal-kompartimenti (Test b’rilevanza għaż-ŻEE) (Test b’rilevanza għaż-ŻEE)

text:
                  3.6.2020

                  MT

                  Il-Ġurnal Uffiċjali tal-Unjoni Ewropea

                  L 174/341

         REGOLAMENT TA’ IMPLIMENTAZZJONI TAL-KUMMISSJONI (UE) 2020/690
         tas-17 ta’ Diċembru 2019
         li jistabbilixxi r-regoli għall-applikazzjoni tar-Regolament (UE) 2016/429 tal-Parlament Ewropew u tal-Kunsill fir-rigward tal-mard elenkat soġġett għal programmi ta’ sorveljanza tal-Unjoni, l-ambitu ġeografiku ta’ tali programmi u l-mard elenkat li għalih jista’ jiġi stabbilit l-istatus ta’ ħelsien mill-mard tal-kompartimenti
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trasmissibbli tal-annimali u li jemenda u jħassar ċerti atti fil-qasam tas-saħħa tal-annimali (“Liġi dwar is-Saħħa tal-Annimali”) (1), u b’mod partikolari l-punt (a) tal-Artikolu 30(1) u l-punt (b) tal-ewwel subparagrafu tal-Artikolu 37(4) tiegħu,
         Billi:

                     (1)

                     Ir-Regolament (UE) 2016/429 jistabbilixxi regoli għall-prevenzjoni u l-kontroll ta’ mard li hu trasmissibbli lill-annimali jew lill-bnedmin, fosthom regoli għas-sorveljanza, l-qerda u l-għoti tal-istatus ta’ ħieles mill-mard fil-livell tal-kompartimenti.

                     (2)

                     Ir-Regolament (UE) 2016/429 jistabbilixxi lista armonizzata ta’ mard trasmissibbli tal-annimali (“mard elenkat”) li jippreżenta riskju għas-saħħa pubblika jew tal-annimali fl-Unjoni, sew jekk fl-Unjoni kollha u sew jekk f’partijiet minnha biss.

                     (3)

                     L-Artikolu 28 tar-Regolament (UE) 2016/429 jistipula l-programmi ta’ sorveljanza tal-Unjoni għal ċertu mard elenkat. L-Artikolu 30 ta’ dak ir-Regolament jistipula d-determinazzjoni permezz ta’ att ta’ implimentazzjoni ta’ liema mard minn dak elenkat jenħtieġ li jkun soġġett għall-programmi ta’ sorveljanza tal-Unjoni, inkluż l-ambitu ġeografiku ta’ tali programmi.

                     (4)

                     Ir-Regolament (UE) 2016/429 iħassar id-Direttiva 2005/94/KE (2) b’effett mill-21 ta’ April 2021. Id-Direttiva 2005/94/KE tistipula programmi ta’ sorveljanza obbligatorji għall-influwenza tat-tjur fit-tjur u għasafar selvaġġi. Il-programmi ta’ sorveljanza obbligatorji għall-influwenza tat-tjur ikomplu jkunu rilevanti biex jiżguraw livell għoli ta’ sorveljanza madwar l-Unjoni minħabba l-impatt li l-influwenza tat-tjur b’patoġeniċità għolja jkollha fuq is-saħħa tal-annimali. Jenħtieġ li dawn il-programmi jinkludu wkoll is-sorveljanza ta’ ċerti żoni b’riskju akbar ta’ mutazzjoni tal-viruses tal-influwenza tat-tjur b’patoġeniċità baxxa għal viruses tal-influwenza tat-tjur b’patoġeniċità għolja. Is-sorveljanza tal-influwenza tat-tjur tikkontribwixxi wkoll għall-għarfien dwar il-viruses li huma ta’ riskju żootekniku potenzjali. Għalhekk, jenħtieġ li dan l-obbligu jiġi rifless fil-qafas tar-Regolament (UE) 2016/429 permezz tal-programmi ta’ sorveljanza tal-Unjoni għall-influwenza tat-tjur.

                     (5)

                     Skont il-lista armonizzata ta’ mard trasmissibbli tal-annimali fir-Regolament (UE) 2016/429, issir distinzjoni bejn l-influwenza tat-tjur b’patoġeniċità għolja u infezzjoni b’viruses tal-influwenza avjarja b’patoġeniċità baxxa. Sabiex tkun żgurata l-konsistenza, jenħtieġ li din id-distinzjoni tkun riflessa fl-ambitu tal-programmi ta’ sorveljanza tal-Unjoni.

                     (6)

                     Ir-Regolament Delegat tal-Kummissjoni (UE) 2020/689 (3) jistabbilixxi, fost l-oħrajn, il-kriterji għall-istabbiliment tal-mard elenkat soġġett għall-programmi ta’ sorveljanza tal-Unjoni u l-kontenut ta’ tali programmi. L-influwenza tat-tjur b’patoġeniċità għolja u l-infezzjoni bil-viruses tal-influwenza avjarja b’patoġeniċità baxxa jikkonformaw ma’ dawk il-kriterji.

                     (7)

                     L-Artikolu 37 tar-Regolament (UE) 2016/429 lill-Istati Membri jagħtihom id-dritt li japplikaw għar-rikonoxximent tal-istatus ta’ ħelsien mill-mard tal-kompartimenti għal ċertu mard elenkat imsemmi fil-punti (a), (b), u (c) tal-Artikolu 9(1) ta’ dak ir-Regolament. Att ta’ implimentazzjoni jeħtieġ jiddetermina għal liema minn dan il-mard elenkat jista’ jiġi stabbilit l-istatus ta’ ħelsien mill-mard tal-kompartimenti.

                     (8)

                     Ir-Regolament (UE) 2016/429 iħassar id-Direttiva tal-Kunsill 2006/88/KE (4) b’effett mill-21 ta’ April 2021. Id-Direttiva 2006/88/KE tistipula l-istabbiliment ta’ kompartimenti ħielsa mill-mard għal lista ta’ mard tal-annimali akkwatiċi f’konformità mal-Kodiċi tas-Saħħa tal-Annimali Akkwatiċi maħruġa mill-Organizzazzjoni Dinjija għas-Saħħa tal-Annimali (OIE). Sabiex ikun aktar faċli li jinżamm l-istatus ta’ ħelsien mill-mard tal-kompartimenti, u sakemm ikun l-iktar possibbli, jenħtieġ li l-mard tal-annimali akkwatiċi inkluż f’dik il-lista jintuża għall-finijiet tal-mard elenkat li għalih jista’ jiġi stabbilit l-istatus ta’ ħelsien minn mard tal-kompartimenti fil-qafas tar-Regolament (UE) 2016/429.

                     (9)

                     Billi d-dispożizzjonijiet tar-Regolament (UE) 2016/429 li jirregolaw il-kwistjonijiet koperti minn dan ir-Regolament japplikaw mill-21 ta’ April 2021, jenħtieġ li dan ir-Regolament japplika mill-istess data.

                     (10)

                     Il-miżuri previsti f’dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            Il-mard elenkat soġġett għall-programmi ta’ sorveljanza tal-Unjoni f’konfomità mal-Artikolu 28 tar-Regolament (UE) 2016/429 u l-ambitu ġeografiku ta’ tali programmi huma stabbiliti fl-Anness I ta’ dan ir-Regolament.

            Artikolu 2
            Il-mard elenkat li għalih jista’ jiġi stabbilit l-istatus ta’ ħelsien mill-mard tal-kompartimenti f’konformità mal-Artikolu 37 tar-Regolament (UE) 2016/429 huwa stabbilit fl-Anness II ta’ dan ir-Regolament.

            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu jibda japplika mill-21 ta’ April 2021.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-17 ta’ Diċembru 2019.

                  Għall-Kummissjoni

                  Il-President

               Ursula VON DER LEYEN

            (1)  ĠU L 84, 31.3.2016, p. 1.

            (2)  Id-Direttiva tal-Kunsill 2005/94/KE tal-20 ta’ Diċembru 2005 dwar miżuri Komunitarji għall-kontroll tal-influwenza tat-tjur u li tħassar id-Direttiva 92/40/KEE (ĠU L 10, 14.1.2006, p. 16).

            (3)  Ir-Regolament Delegat tal-Kummissjoni (UE) 2020/689 tas-17 ta’ Diċembru 2019 li jissupplimenta r-Regolament (UE) 2016/429 tal-Parlament Ewropew u tal-Kunsill rigward ir-regoli dwar is-sorveljanza, il-programmi ta’ eradikazzjoni u l-istatus ta’ ħelsien mill-mard għal ċertu mard elenkat u għall-mard ġdid (Ara l-paġna 211 ta’ dan il-Ġurnal Uffiċjali).

            (4)  Id-Direttiva tal-Kunsill 2006/88/KE tal-24 ta’ Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta’ ċertu mard f’annimali akkwatiċi (ĠU L 328, 24.11.2006, p. 14).

            ANNESS I

                              MARD ELENKAT SOĠĠETT GĦALL-PROGRAMMI TA’ SORVELJANZA TAL-UNJONI

                              AMBITU ĠEOGRAFIKU TAL-PROGRAMMI TA’ SORVELJANZA TAL-UNJONI

                        L-influwenza tat-tjur b’patoġeniċità għolja

                        It-territorju kollu tal-Istat Membru

                        L-infezzjoni bil-viruses tal-influwenza tat-tjur b’patoġeniċità baxxa

                        It-territorju kollu tal-Istat Membru

            ANNESS II

                              MARD ELENKAT LI GĦALIH JISTA’ JIĠI STABBILIT L-ISTATUS TA’ ĦELSIEN MILL-MARD TAL-KOMPARTIMENTI

                        In-nekrożi ematopojetika epiżotika

                        Is-settiċimija emorraġika virali

                        In-nekrożi ematopojetika infettiva

                        L-infezzjoni bil-virus imħassar tal-anemija tas-salamun li huwa ta’ reġjun polimorfiku ħafna (HPR)

                        L-infezzjoni bil-Microcytos mackini

                        L-infezzjoni bil-Perkinsus marinus

                        L-infezzjoni bil-Bonamia ostreae

                        L-infezzjoni bil-Bonamia exitiosa

                        L-infezzjoni bil-Marteilia refringens

                        L-infezzjoni bil-virus tas-sindrome Taura

                        L-infezzjoni bil-virus tar-ras safra

                        L-infezzjoni bil-virus tas-sindrome tal-ponot bojod